अपने इस जवाब से जेपी नड्डा ने केजरीवाल के दिखावे की पोल खोल दी जो खुद जनता की भलाई के लिए कुछ करते नहीं है जिन्हें महंगा नाश्ता करने से फुर्सत नहीं वो एक महत्वपूर्ण योजना को ‘जुमला’ का नाम दे रहे हैं। जबकि अन्य राज्यों की तरह दिल्ली के पास अपनी कोई स्वास्थ्य योजना नहीं है और यहां की स्वास्थ्य देखभाल स्थिति सबसे खराब है। हर साल दिल्ली में डेंगू से कई लोग मौत के मुंह में समा जातें हैं लेकिन इस तथ्य को जानते हुए वो अपने अहंकार के आगे इस योजना के लाभ को नजरअंदाज कर रहे हैं। यही नहीं आम आदमी पार्टी ने तो अपनी संकीर्ण सोच का उदाहरण सामने रखते हुए ये कहा था कि, दिल्ली सरकार इस योजना को तभी लागू करेगी जब इस योजना का नाम बदलकर‘मुख्यमंत्री आम आदमी स्वास्थ्य बीमा योजना-आयुष्मान भारत’ रखा जायेगा। ऐसा लगता है कि उन्हें ये डर है कि अगर वो इस योजना को अपने राज्य में लागू करेंगे तो इससे बीजेपी को फायदा होगा और वो सत्ता से बाहर हो जायेंगे, स्पष्ट रूप से वो दलगत राजनीती के कारण गरीब परिवार को इस योजना से वंचित कर रहे हैं।